Katherine Mansfield

Kathleen Mansfield Murry (født 14. oktober 1888 i Wellington i New Zealand, død 9. januar 1923 i Fontainebleau i Île-de-France i Frankrike) var en fremtredende modernistisk forfatter fra New Zealand. Mansfield reiste til Storbritannia i 1908 og møtte der blant annet D. H. Lawrence og Virginia Woolf, som hun ble god venn med. 

Blant hennes mest kjente historier er «The Garden Party», «The Daughters of the Late Colonel», og «The Fly». Under første verdenskrig ble Mansfield smittet av tuberkulose og hun døde av sykdommen 34 år gammel.

 Biografi 
Mansfields far var en fremgangsrik forretningsmann. Hun hadde tre søstre og en bror. År 1903 kom hun til London for å avslutte sin skolegang. Hun utdannet seg til cellist. Skolegangen i London var ved Queen's College, som var opprettet av Charles Kingsley for det spesifikke formål å gi utdannelse til kvinner. Her ble hun også kjent med Ida Baker (1888–1978), som hun levde sammen med i sin siste livsfase.Siehe Luise F. Pusch, lest 1. april 2011 

I 1909 giftet hun seg med sangeren George Bowden, men forlot ham bare noen dager etter brullupet. Hun fødte et dødfødtt barn i Bayern. I 1911 traff hun kritikeren John Middleton Murry, som hun giftet seg med i 1918. Hun var en nær venn med Virginia Woolf.

I 1915 falt hennes bror Leslie i Frankrike som soldat under første verdenskrig, joe som hun tok vært tungt.

Mansfield ble rammet av lungetuberkulose og var meget utenlands på grunn av sin helse. Hun døde av lungeblødning. Etter hennes død utgav hennes mann de selvbiografiske Journal (1927) og Letters (1928).

 Forfatterskap 
Mansfield var en av dem som i slutten av første verdenskrig i Tsjekhovs ånd brøt med den tidligere intrige- og handlingsnovellen og i stedet innførte en impresjonistisk fortellerteknikk, bygd på stemninger og impulser, for eksempel i samlingene Bliss (1920) og The Garden Party (1922).

Hennes historier fokuserer ofte på situasjoner med brudd og åpner ofte ganske brått.

 Bibliografi 
 In a German Pension (1911), ISBN 1-86941-014-9
 The Garden Party: and Other Stories (1922), ISBN 1-86941-016-5
 The Doves' Nest: and Other Stories (1923), ISBN 1-86941-017-3
 Bliss: and Other Stories (1923)
 The Montana Stories (1923) (Ny utgave i 2001 av Persephone Books)
 Poems (1923), ISBN 0-19-558199-7
 Something Childish (1924), ISBN 1-86941-018-1, først utgitt i USA som The Little Girl
 The Journal of Katherine Mansfield (1927, 1954), ISBN 0-88001-023-1
 The Letters of Katherine Mansfield (2 bind, 1928-29)
 The Aloe (1930), ISBN 0-86068-520-9
 Novels and Novelists (1930), ISBN 0-403-02290-8
 The Short Stories of Katherine Mansfield (1937)
 The Scrapbook of Katherine Mansfield (1939)
 The Collected Stories of Katherine Mansfield (1945, 1974), ISBN 0-14-118368-3
 Letters to John Middleton Murry, 1913-1922 (1951), ISBN 0-86068-945-X
 The Urewera Notebook (1978), ISBN 0-19-558034-6
 The Critical Writings of Katherine Mansfield (1987), ISBN 0-312-17514-0
 The Collected Letters of Katherine Mansfield (4 vols., 1984-96)
 Vol. 1, 1903-17, ISBN 0-19-812613-1
 Vol. 2, 1918-19, ISBN 0-19-812614-X
 Vol. 3, 1919-20, ISBN 0-19-812615-8
 Vol. 4, 1920-21, ISBN 0-19-818532-4
 The Katherine Mansfield Notebooks (2 bind, 1997), ISBN 0-8166-4236-2

 Referanser 

 Eksterne lenker 



  Forening for å minnes Mansfield
  Katherine Mansfield; liv og virke
  Litterær biografi over Mansfield
  Verk av Mansfield fra Project Gutenberg

Kategori:Newzealandske forfattere
Kategori:Kvinnesaksforkjempere
Kategori:Engelskspråklige forfattere
Kategori:Novellister
Kategori:Personer fra Wellington
Kategori:Aktivister fra Oseania